ສະຫະລັດ ຢືນຢັນ​ອີກຄັ້ງນຶ່ງ​ ໃນ​ການ​ສະໜັບສະໜູນ ຕໍ່ນາຍົກອີຣັກ
ສະຫະລັດ ຢືນຢັນ​ອີກຄັ້ງນຶ່ງ ເຖິງ​ການ​ສະໜັບສະໜູນ ຢ່າງ​ແຂງຂັນ ​ຂອງ​ສະຫະລັດ ຕໍ່​ນາຍົກ​ລັດຖະມົນ​ Haider al-Abadi.
ປະທານາທິບໍດີ ສະຫະລັດ ທ່ານ Barack Obama ໄດ້ “ຢືນ ຢັນອີກຄັ້ງນຶ່ງ ເຖິງການສະໜັບສະໜູນຢ່າງແຂງຂັນ ຂອງສະ ຫະລັດ” ຕໍ່ນາຍົກລັດຖະມົນຕີ ອີຣັກ ທ່ານ Haider al-Abadi ແລະການບຸກໂຈມຕີຄັ້ງໃໝ່ ຂອງກຳລັງປະ ກອບອາວຸດເພື່ອ ເຂົ້າຍຶດເອົາເມຶຶອງ Ramadi ຂອງອີຣັກ ຄືນຈາກພວກກະບົດ ລັດອິສລາມ ຄຳປະກາດຂອງ ປະທານາທິບໍດີ ໄດ້ມີຂື້ນຢູ່ກອງປະຊຸມໃນ ວັນອັງຄານວານນີ້ ກັບບັນດາທີ່ປຶກສາຄວາມໝັ້ນຄົງສູງສຸດ ໃນການສົນທະນາຫາລືເຖິງສະຖານະການໃນອີຣັກ ຫລັງ ຈາກເມືອງ Ramadi ໄດ້ຕົກຢູ່ໃນກຳມືຂອງພວກຫົວຮຸນແຮງ ລັດອິສລາມ ກ່ອນໜ້ານັ້ນ ໂຄສົກທຳນຽບຫ້າແຈ ພັນເອກ Steve Warren ກ່າວວ່່າ ຄວາມພະຍາຍາ ມທີ່ຈະຕີເອົາເມືອງຫລວງຂອງແຂວງ Anbar ຄືນມານັ້ນ ໄດ້ກາຍມາເປັນບັນຫາທ້າທາຍ ຫລາຍຂື້ນ ເວລາກຳລັງຮັກສາຄວາມປອດໄພອີຣັກ ປະຖິ້ມອຸປະກອນຕ່າງໆຢ່າງຫລວງ ຫລາຍຂອງສະຫະລັດ ໃນຂະນະທີ່ເຂົາເຈົ້າພາກັນຫລົບໜີຈາກເມືອງ Ramadi ທ່າມກາງ ການບຸກໂຈມຕີຂອງພວກນັກລົບ ລັດອິສລາມໃນວັນອາທິດແລ້ວນີ້ ທ່ານ Warren ກ່່າວວ່າ ທະຫານອີຣັກ ໄດ້ປະຖິ້ມລົດທະຫານສະຫະລັດຫຼາຍສິບຄັນຮວມ ທັງລົດຖັງ ລົດຫຸ້ມເກາະລຳລຽງພົນ ແລະປືນໃຫຍ່ ທ່ານກ່າວວ່າ ລົດຈຳນວນນຶ່ງຍັງປະຕິ ບັດງານໄດ້ ແລະອີກຈຳນວນນຶ່ງບໍ່ໄດ້ ການເຂົ້າຍຶດເອົາເມືອງ Ramadi ຂອງກຸ່ມລັດອິສລາມ ໄດ້ພາໃຫ້ມີການຕິຕຽນຢ່າງແຮງ ຕໍ່ນະໂຍບາຍປະທານາທິບໍດີ Barack Obama ຢູ່ໃນບັນຫາຂັດແຍ້ງ ອີຣັກ ທີ່ຮວມທັງ ການໂຈມຕີທາງອາກາດໃສ່ພວກກະບົດ ແຕ່ບໍ່ມີການສົ່ງກຳລັງ ທາງພາກພື້ນດິນຂອງ ສະຫະລັດ ໄປຊ່ວຍເຫລືອອີຣັກ